เคยเห็นนักกีฬาฟุบลงกลางสนาม เเล้วสุดท้ายวินิจฉัยว่า เกิดจากหัวใจวายกระทันหัน อยากถามว่า เป็นนักกีฬาร่างกายเเข็งเเรงมากเเล้วทำไมหัวใจวาย เเล้วเราจะรู้ได้อย่างไรว่า เรามีโอกาสหัวใจวายขณะออกกำลังกาย กลัวมากครับ เพราะผมชอบออกกำลังกาย
สวัสดีครับ จากเหตุการณ์ที่นักกีฬาเสียชีวิตในสนามนั้น มีน้อยมากครับ เมื่อเทียบกับจำนวนนักกีฬาทั้งหมด ซึ่งเกิดได้หลายลักษณะ เช่น1. นักกีฬาคนนั้นๆวิ่งมานานเกินไป (กรณีเล่นฟุตบอลแบบต่อเวลา แล้วไม่ได้หยุดเกมเลย) จนขาดทั้งน้ำและเกลือแร่2. นักกีฬาคนนั้นๆมีโรคประจำตัว เช่น กล้ามเนื้อหัวใจโตผิดปกติ ทำให้สูบฉีดเลือดไม่ทัน จนเสียชีวิต3. อุบัติเหตุในสนาม เป็นต้นครับเบื้องต้น หากเป็นนักกีฬาอาชีพ หรือ ชอบเล่นกีฬาบ่อยๆ ก็สามารถไปพบแพทย์ด้านกีฬา เพื่อรับการตรวจร่างกายและวัดสมรรถภาพทางร่างกายได้ครับ เพราะจะสามารถคัดกรองได้เบื้องต้นว่าหัวใจมีปัญหา ขณะวิ่งออกกำลังกายหรือไม่ แต่อย่างไรก็ดี ไม่ควรตื่นตระหนกครับ เพราะถ้าเราออกกำลังกายได้อย่างไม่มีปัญหา และพักเมื่อเหนื่อย โอกาสที่จะหัวใจวายก็มีน้อยมากครับ